Specialiųjų tyrimų tarnyba

Specialiųjų tyrimų tarnyba – statutinė teisėsaugos įstaiga, skirta mažinti korupciją.

Atlieka baudžiamąjį persekiojimą dėl korupcinių nusikaltimų, kriminalinę žvalgybą, korupcijos prevenciją, antikorupcinį visuomenės švietimą ir informavimą, analitinę antikorupcinę žvalgybą.

Veiklą reglamentuoja STT įstatymas. Atskaitinga Prezidentui ir Seimui.


 Istorija 
1997 m. vasario 18 d. įkurta prie VRM. Kolektyvas suformuotas iš darbo teisėsaugos institucijose patirties, aukštąjį teisinį išsilavinimą turėjusių specialistų.

 Struktūra 
Tarnybą sudaro:  Analitinės antikorupcinės žvalgybos, Centrinės tyrimų, Informacinių technologijų, Tyrimų koordinavimo, Korupcijos prevencijos ir Veiklos administravimo valdybos, Antikorupcinio švietimo, Biudžeto ir finansų, Saugumo, Komunikacijos, Pranešimų nagrinėjimo, Teisės, Tarptautinio bendradarbiavimo, Vidaus audito ir Žmogiškųjų išteklių valdymo skyriai.

1997 m. rugsėjį buvo įkurti teritoriniai skyriai Kaune, Klaipėdoje, Šiauliuose ir Panevėžyje, 2008 m. performuoti į valdybas. STT struktūriniai padaliniai atlieka konkrečias jiems pavestas funkcijas ir orientuojasi į tam tikras specifines veiklos sritis. 2025 m. dirbo 279 darbuotojai, iš jų didžioji dalis valstybės pareigūnai ir apie dešimtadalis – darbuotojai, dirbantys pagal darbo sutartis.https://www.stt.lt/data/public/uploads/2021/01/stt_2019_m_veiklos-ataskaita.pdf

 Vadovai 
 1997 m. – 1999 m. kovas Juozas Gaudutis
 1999 m. kovas – 1999 m. liepa Andrius Pečkys
 1999 m. rugsėjis – 2004 m. spalio 19 d. Valentinas Junokas
 2004 m. spalio 19 d. – 2007 m. birželio 11 d. Povilas Malakauskas
 2007 m. spalio 17 d. – 2012 m. spalio 17 d. Žimantas Pacevičius
 2013 m. kovo 29 d. – 2018 m. kovo 31 d. Saulius Urbanavičiushttps://www.stt.lt/naujienos/7464/stt-direktorius-saulius-urbanavicius-baigia-tarnyba:2465
 2018 m. kovo 31 d. – 2023 m. kovo 28 d. Žydrūnas Bartkus
 Nuo 2023 m. gegužės 23 d. Linas Pernavas

 Šaltiniai 

Kategorija:Lietuvos specialiosios tarnybos
Kategorija:Seimui atskaitingos institucijos
Kategorija:Korupcija